„ Verðum klárlega í baráttunni í efri hluta deildarinnar “ Skagamenn mæta með mikið breytt lið í 1. deildina í fótboltanum í sumar frá því þeir féllu úr Pepsídeildinni síðasta sumar . Jóhannes Karl Guðjónsson er horfinn á braut sem og Kári Ársælsson ásamt útlendingunum sem spiluðu með liðinu síðasta sumar , sem reyndar flestir fóru burtu áður en tímabilið var á enda . Í staðinn eru komnir nokkrir ungir leikmenn sem margir eru uppaldir hjá félaginu . Einnig komu tveir leikmenn frá Aftureldingu í Mosfellsbæ og sá þriðji frá FH . Þeim til viðbótar gengur gamla brýnið Hjörtur Júlíus Hjartarson nú til liðs við Skagamenn að nýju eftir tvö tímabil með Víkingi í Reykjavík . Nýr fyrirliði Skagaliðsins er Ármann Smári Björnsson sem hefur stýrt vörn liðsins síðustu tvö árin . Hann spáir því að liðið verði fyrir ofan miðja 1. deild eftir sumarið . Rætt er við Ármann Smára í Skessuhorni sem kom út í morgun . Þar er einnig sagt frá upphafi Pepsídeildarinnar í kvennaflokki .